《草堂同爨呈稚春》
宋代·林亦之

云锦堂前花作堆，寻幽养静属吾侪。
高高下下黄柑树，曲曲斜斜碧草阶。
数点远山如越县，一条寒水似秦淮。
庞公父子能留客，我亦三年忘客怀。

作者简介：（1136—1185）宋福州福清人，字学可，号月渔，一号网山。林光朝高弟，继光朝讲学于莆之红泉。赵汝愚帅闽，荐于朝，命未下而卒。有《论语考工记》、《毛诗庄子解》、《网山集》等。